बठिंडा(आजाद): लड़का हो या लड़की वैसे तो इन दोनों में कोई फर्क नहीं होता है, लेकिन हमारा पुरुष प्रधान समाज लड़कों को ज्यादा तरजीह देता है। यही वजह है कि आज भी लड़कियों को जन्म लेने से पहले ही कोख में मार दिया जाता है। शहर के अल्ट्रासाऊंड केंद्र अनगिनत अजन्मी लड़कियों को जान से मारने में अहम रोल अदा करते हैं क्योंकि केंद्र के संचालक चंद रुपयों के लालच में आ कर लड़की न चाहने वाले दंपति का गुपचुप तरीके से लिंग परीक्षण करते हैं।